als_Latn dik_Latn sag_Latn
INTERVISTA Mikesha e vrasësit me pagesë, Kristi Pine: 12 orë në qeli, ja si na arrestuan. Ai s’kishte lekë, kafen ja paguaja unë
- 26814 Lexime
- (13:50 , 28/02/2015)
- 19 Komente
Alma: Na ndaluan forcat speciale tek Dogana. Me Kristin u njoha përmes një të dënuari përjetë*
Alma: Policia më mori 9 mijë euro që mi dha tutori, dua të m’i kthejnë*
Nga: KlODIANA LALA*
TIRANE- Tri ditë pasi në prangat e policisë kishte përfunduar Kristi Pine, i dyshuar për vrasje me pagesë, e sot i penduar i drejtësisë, mikja e tij, i rrëfeu “GSH” momentin e arrestit, e plot detaje të tjera tronditëse. Vajza 29-vjeçare, nënë e dy fëmijëve të mitur, duket se e ka patur jo të lehtë jetën. E shfrytëzuar për prostitucion, në Spanjë e Itali, fati i keq, deshi që të provonte për 12 orë edhe qelinë. Alma tregon se ishin duke u kthyer nga Shkodra dhe në të njëjtën makinë me të ishte Kristi Pine, kur sapo mbërritën te Sheshi Shqiponja (rrethrrotullimi) i doganës, forca të shumta policie i rrethuan dhe i shoqëruan në polici. Aty ka mësuar se Kristi Pine, dyshohej për vrasje me pagesë, ndonëse Alma nuk pranon kurrsesi që të dijë detaje mbi aktivitetin e tij kriminal. Nëna e dy fëmijëve, të cilës i janë sekuestruar 9 mijë euro, kërkon paratë e saj dhe kthimin e makinës. Me zërin që i dridhet e lot në sy, Alma kërkon mbrojtje nga shteti, pasi ka frikë nga trafikantët, emrat e të cilave ja ka rrëfyer edhe policisë, përgjatë 12 orëve të qëndrimit të saj në qeli. Vajza tregon se për të dalë nga rruga e trafikut, është ndihmuar nga një i dënuar me burgim të përjetshëm, emrin e të cilit nuk dëshiron të bëhet publik.
Alma ju jeni shoqëruar nga policia për 12 orë. Mund të na tregoni arsyen përse u shoqëruat?
Arsyen e shoqërimit as sot që po flas me ju, nuk e kam kuptuar. Ishim duke u kthyer nga Shkodra. Ishim me makinën time, por nuk po e ngisja unë. Kishte persona të tjerë. Na ndaluan forcat speciale tek rrethrrotullimi i doganës, Sheshi Shqiponja. Sa kanë parë makinën time, katër forca i janë afruar makinës, kanë kërkuar kartën e identitetit. U dhamë kartat, unë shoqja ime dhe personi që po i jepte makinës. Personi tjetër, Kristi Pine nuk e kishte me vete kartën. Kanë marrë emrat dhe kanë bërë disa verifikime dhe më pas nxorën dy djemtë nga makina dhe u kanë vënë prangat. Kristi Pinen e kanë larguar nga makina dhe e kanë marrë forcat speciale në makinën e vet, kurse personin që po i jepte makinës (X.Y) e kanë kaluar në sediljen tjetër dhe në makinë u ngjitën dy oficerë policie. Njëri nga shefat na tha do ju çojmë te drejtoria në “Myslim Shyrr”. I kam pyetur, përse po na ndaloni, por nuk foli fare. Na shoqëruan pa na dhënë asnjë përgjigje.
Çfarë ndodhi më pas?
Na dërguan në oborrin e Drejtorisë së Policisë Tiranë. Na kanë kontrolluar, ne na kontrolloi një police femër. Kristi Pinen e kanë larguar direkt në një dhomë. Unë me shoqen time dhe djali tjetër, kemi qëndruar për afro 15 minuta në oborrin e drejtorisë. Në çantën time kanë arritur të gjejnë një shumë lekësh, që unë i kisha marrë në Shkodër. (Rrëfen emrin e personit që i ka dhënë paratë dhe shprehet se janë para që i ka dhënë tutori i saj. Alma e identifikon këtë person me emër).
Ju kur u liruat?
Jam liruar 12 orë më vonë. U arrestova në orën 14.20 të pasdites dhe jemi liruar mëngjesin e ditës pasardhëse. U lirua dhe shoqja ime. I arrestuar mbeti vetëm Kristi Pine.
Po Kristi Pine për çfarë akuzohej?
Mesa kuptova unë, sepse nuk më dha njeri shpjegime, kuptova që i dyshuar për vrasje me pagesë. Kur i pyesja shefat përse më keni ndaluar, s’më jepnin përgjigje. Më thanë që je këtu, sepse ke qëndruar me Kristi Pinen. Po unë përse u ndalova?
Ju pyetën për Kristi Pinen?
Po më pyetën, se çfarë dija unë për Kristi Pinen. Po unë në fakt, nuk di asgjë. Më pyetën çfarë shoqërie kisha me të dhe u thashë thjesht shok e kam. Sa kohë ke që e njeh dhe u thashë prej dhjetorit. U thashë që Kristin e njoh si student, por nuk di çfarë bën. Më thonin që ti e di. Më thanë që do më mbanin aty derisa të zbardheshin gjërat. Edhe për lekët, nuk e thashë që në fillim që i kisha si pasojë e shfrytëzimit, sepse më vinte turp, më pas tregova historinë e jetës sime.
Ju thatë që jeni e divorcuar, keni fëmijë?
Po, kam dy fëmijë. Atë natë që jam shoqëruar i kam gjetur duke fjetur vetëm në derën e shtëpisë, pa mbrojtje (shpërthen në të qara).
Ju keni kërkuar mbrojtje nga shteti?
Jo, sepse e kam humbur besimin. Se kam shkuar për denoncim në komisariat ndaj ish-burrit dhe s’më dhanë mbrojtje. Unë jam pa mbështetje, pa shtëpi, kam vetëm një javë që kam nisur punë. Kërkova mbrojtje, por u zhgënjeva.
Të kthehemi te Kristi Pine, si jeni njohur me të?
Me Kristi Pinen jam njohur nëpërmjet një të dënuari me burgim të përjetshëm. E njoh si djalë të mirë. Kristi Pine as lekë për kafe nuk kishte. Paguaja unë ndonjëherë kafen.
Çfarë kërkoni nga drejtësia?
Kërkoj lekët e mia, të më kthehen, sepse janë paratë e mi, kam dy fëmijë për të rritur. Dua të më kthehet dhe makina ime. Shteti duhet të më mbrojë, jo të më trajtojë në këtë mënyrë. Kam shkuar disa herë në polici për ti marrë, por as sot si kam marrë. Erdha këtu te ju të denoncoj, se më duket shkelje, që të më mbajnë lekët e mia dhe makinën time. Shteti të hetojë dhe të zbardhë të vërtetën.
(ma.ar/Gazeta Shqiptare/BalkanWeb)
Komente ( 19 )
-
Prsh.zonj.ato lek mos i kerko se nuk te takoijn me,jo per gje por jan lek te pista,sa per makinen do shihet ajo pun se me se lekesh esht bler,ti ke te drejten zende te levizesh me ke te te doi qejfi me kriminel e me njerz te mire,policia le te hetoj per ty nese bashkpunon apo thjesht i ke shok apo dashnore etj….
-
o ti shoqe ,a je ne terezi ti ?9000 euro paske fituar ti.po qenke k.. e madhe ,mos ke shku me kete vrasesin dhe thua lloj lloj llafesh ..
-
Cfar lekesh kerkon ato te prostitucionit? akoma nuk e din ligjin shqiptar se per perfitime prostitucioni arrestohesh dhe cdo pasuri monetare konfiskohet ne baze te ligjit?turp,.Femijet ti marri e ti rrisi shteti kurse ti ne burg.femjijet nuk duhet te rriten nga nje nene prostitute sepse jeta e tyre eshte ne rrezik.
-
O jurist e lexon cthote tjetra nje i denuar perjete e ka nxjerre nga prostitucioni, arrin ta kuptosh qe ka qene skllave, thote kam denoncuar ish burrin, nejse liria e shprehjes respektohet po komentet vetem duke lexuar titullin jane thjeshte emocional Tung Respekt
-
-
PERSONI QE ESHT NE BURG TE PERJETSHEM ESHTE ISH DASHNORI I KESAJ, AI E KA PERDORUR KETE SI PROSITUTE, E KA NJOF ME KETE BOTIN ME VONE QE TE VAZJDOI PUNEN, KJO USHQEN ATE BOTIN QE ESHT ME BURG TE PERJETSHEM, E THJESHT SDO TE JESH HETUS
-
Kjo Goca paska pasur bashkpunim me ket qunin policija duhet ti denojn ashtu si e kan bere gabimin e rende .qashtje bisnisit turp neve shqiptarve gjith bota po qesh me neve turp.
-
Per erin….turin..aqifin…edin lasvegas…..cfare flisni more e jepni cmendurine tuaj ne komente!
Kush te arreston pa fakte se je I shoqeruar……kush ju ka ndaluar ju te beheni lesbike e bq e jepni mend pse kjo qenka prostitute….pse mos do tu marre leje ju per kete…
-
Pikerisht se s’kishte leke ai vinte tritole me porosi nga Berisha, Ristani, e Nokaj qe te fitonte rrogen e vitit.
-
bre bre prosti me 9 mije ero dhe tregon prralla ne vende te fusi ne burg kush e coi prosti merret me llogje ketu
-
Po kush te mban pa prova ne polici , ti cenke edhe me I trash ne europe pa prova nuk te ndalojn fare edhe kur kan prova te ndalojne dhe te tregojn se perse te ndalune.
-
o student..o k… ne c´do vend te botes,esht gjer ne 24 ore qendrim ne polici..ca greve thua o debil..esht mese normale qe ajo do mirret ne pyetje,dhe do jet ne vezhgim gjat gjith kohes..pak te duket ty,qe ajo esht shoqeruar me nje vrases me pages..te ishte ne vende te tjera te europes do e shikoje ti ku do ishte sot kejo zonja..jo me pak se 6 muaj para burgim,sa te vertetohesh pafaqesija e saj..behuni njeher njeres o analfabeta..
-
mos rente njeri ne dore te policise dhe hetuesise se do te vjelli dhe ato qe ska ngrene…
-
per erin qe u nxehka se u prish opinioni iFCB MOS U MERZIT .ajo e shkreta nuk ka nevoje per ti ardhur keq nga ti e soji yt.dhe qe shoqerohet me kriminela nuk ka rruge tjeter se esht e detyruar po ti e di mir se ajo lloj klase femrash nuk ka zgjidhje..po ta dish se cvuajne ata ti nuk do te shkruaje keshtu.une e di se kam patur nje te njohtur qe shfrytezonte keta te shkreta (dhe nuk ben pjese me ne shoqerine time) e nje zot e di sesi ja dalin te jetojne skllave pa nje shprese.
-
Kjo e paska ba punen lamsh para porte sa per situaten Shqiperia qeka ba lamsh para porte
-
SHIKO FEMIJET ATO KANE RENDESI ME SHUME SE LLAFET TUAJA.
-
Ish prostitut , me 9.000 ero me vete , me makinen e saj , miqsi me te burgosur per jete, shoqerohet me “vrases me pages” etj etj … O Gazeta perse na e shisni kete lajm , qe te na vij keq per kete gocen o qe te themi se policat u sollen keq me te??? Po vk mo mire ja ben edhe 120 ore le te rije kurva brenda.. nuk e di ajo me ke shoqerohet ??? Jepni mo lajme te sakta se ndyte FCB me genjeshtra dhe trillime …
-
Duhet bere nje proteste e madhe per kete. Policia nuk i eshte pergjigjur dhe nuk e ka mbrojtur ate Kristin po e ka arrestuar.
Perpara per zgjedhje te reja BS.
-
mos ke pare gje ndonje enderr me saliun mbreme??
-
Edhe ne amerike po te kapi policia me aq lek kesh ti merr. ligji ne shba e ka emrin “Civil forfeiture” . po leri keta komentuesit se jen te shplare nga trute.
-
-
als_Latn glg_Latn unk als_Latn als_Latn als_Latn tso_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk unk als_Latn unk als_Latn unk als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn als_Latn unk als_Latn unk als_Latn unk unk